open-index/open-wikipedia-markdown huggingface dataset:
Laila (norjalainen elokuva)

**Laila** on norjalainen mustavalkoinen mykkäelokuva vuodelta 1929. Se kertoo norjalaisesta tytöstä, joka varttuu saamelaisessa perheessä. Elokuvan käsikirjoitti ja ohjasi George Schnéevoigt, ja se perustuu Jens Andreas Friisin kirjaan *Fra Finmarken*. *Laila* sai katsojia myös ulkomailla,  ja sitä pidetään menestyneimpänä norjalaisena mykkäelokuvana.
## Juoni

Lindin kauppiasperhe on matkalla kirkkoon kastamaan tytärtään, kun heidän kimppuunsa hyökkää susilauma. Perheen paetessa tytär putoaa lumihankeen, mistä hänet viime hetkellä pelastaa saamelainen Jåmpa (Tryggve Larssen). Hän vie lapsen päällikkönsä Aslak Laagjen luokse, joka alkaa kasvattaa tätä omanaan ja antaa hänelle nimen Laila. Myöhemmin Laagjen kasvattipoika Mellet (Henry Gleditsch) ihastuu Lailaan. Tämä on kuitenkin tavannut Anders Lindin (Harald Schwenzen) ja kiinnostunut hänestä, tietämättä että kyseessä on hänen oma serkkunsa. Andersin jättäessä tulematta sovittuun tapaamiseen isänsä vakavan sairastumisen vuoksi Laila luulee tämän pettäneen hänet ja menee kihloihin Melletin kanssa. Jåmpan onnistuu välittää tieto kihlauksesta Andersille, joka saapuu kirkolle ennen häitä. Lopussa Laila lankeaa Andersin käsivarsille.

## Rooleissa

## Lähteet

## Aiheesta muualla
* Det Danske Filminstitut 
* Svensk Filmdatabas
Laila (täsmennyssivu)

**Laila** voi tarkoittaa seuraavia:

* Laila, naisen nimi
* ''Laila'', suomalainen elokuva vuodelta 1989
* ''Laila'', norjalainen elokuva vuodelta 1929
* *[[Laila (albumi)|Laila]]*, Laila Kinnusen albumi vuodelta 1965.
Mona Mårtenson

**Monica ”Mona” Ingeborg Elisabeth Mårtenson** (4. toukokuuta 1902 Tukholma – 8. heinäkuuta 1956) oli ruotsalainen näyttelijä. Hän opiskeli Dramatenin oppilaskoulussa 1920-luvulla yhtä aikaa Greta Garbon kanssa, ja Mauritz Stiller värväsi molemmat elokuvaansa ''Gösta Berlingin taru'' (1924). Tämän jälkeen Mårtenson alkoi saada merkittäviä mykkäelokuvarooleja ja myös kutsun koe-esiintymisiin Hollywoodiin, mutta palasi sieltä kotiin tyhjin käsin. Mårtenson alkoi näytellä norjalaisissa elokuvissa, joista suurin menestys oli vuoden 1929 *[[Laila (norjalainen elokuva)|Laila]]*. Sen myötä Mårtenson yritti jälleen kansainvälistä läpimurtoa, mutta äänielokuva tuotti hänelle vaikeuksia ja loppu-uransa hän keskittyi teatterin tekemiseen.
## Lähteet

## Aiheesta muualla
Arttu Välilä

**Arttu Olavi Välilä** (s. 7. marraskuuta 2006 Rauma) on suomalainen jääkiekkopuolustaja, joka edustaa SM-liigajoukkue Rauman Lukkoa.

## Ura
### Seuraura
Välilä on Rauman Lukon kasvatti. Kaudella 2021–2022 hän oli seuran U16-joukkueen tehokkain puolustaja tehoilla 4+34=38. Välilä valittiin U16 SM-sarjan toiseen tähdistökentälliseen. Kaudella 2022–2023 hän voitti U18 SM-hopeaa. Kaudella 2023–2024 Välilä oli tehoilla 7+33=40 Lukon U18-joukkueen paras syöttäjä ja toiseksi paras pistemies Petr Věchetin jälkeen. Hän jakoi koko U18 SM-sarjan puolustajien syöttöpörssin voiton Jukurien Aaro Parviaisen kanssa sekä sijoittui puolustajien pistepörssissä kolmanneksi. Välilä jakoi myös tehoilla 4+10=14 koko sarjan pudotuspelien syöttöpörssin voiton HIFK:n Lauri Sinivuoren kanssa ja sijoittui pistepörssissä toiseksi edellään vain Jokereiden Veeti Räsänen. Hänet palkittiin U18 SM-sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen.

Kaudella 2024–2025 Välilä oli Lukon U20-joukkueen neljänneksi paras pistemies tehtyään 39 runkosarjaottelussa tehot 12+30=42, joilla hän voitti koko U20 SM-sarjan puolustajien piste-, maali- ja syöttöpörssin. Välilä palkittiin sarjan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen. Pudotuspeleissä hän jakoi kolmella osumallaan U20 SM-sarjan puolustajien maalipörssin voiton Pelicansin Arttu Paqvalinin kanssa.

Kesällä 2025 Välilä nousi Lukon SM-liigarinkiin. Hän teki miesten pääsarjadebyyttinsä Mestarien liigan kolmannella kierroksella 5. syyskuuta 2025 vieraissa saksalaista Eisbären Berliniä vastaan. Välilä merkittiin Lukon kakkospuolustajapariin Éric Gélinas'n viereen. Hän sai ottelussa jääaikaa 15.23 minuuttia ja hänelle merkittiin teholukema +2, kun Lukko voitti ottelun lukemin 2–6. SM-liigadebyyttinsä Välilä teki kauden 2025–2026 avauskierroksella 10. syyskuuta 2025 Tapparaa vastaan. Hänet merkittiin Lukon kakkospuolustajapariin Gélinas'n viereen. Välilä sai ottelussa jääaikaa 16.17 minuuttia. Matti Peltonen valitsi hänet ottelun Alumnien tähtien kolmostähdeksi. Lokakuussa 2025 Välilä solmi Lukon kanssa kolmivuotisen jatkosopimuksen. Hän teki ensimmäisen miesten pääsarjamaalinsa Mestarien liigassa 7. lokakuuta 2025 sveitsiläistä EV Zugia vastaan.

### Maajoukkueura
Välilä pelasi World U-17 Hockey Challengessa vuonna 2022, jolloin hän voitti pronssia. Välilä pelasi myös alle 18-vuotiaiden Hlinka Gretzky Cupissa vuonna 2023. Hän pelasi myös alle 20-vuotiaiden MM-kilpailuissa vuonna 2026. Puolivälieräottelussa Yhdysvaltoja vastaan Välilä ratkaisi Suomelle jatkoajalla 4–3-voiton ja välieräpaikan. Joukkueen turnaus päättyi lopulta neljänteen sijaan. Välilä valittiin Ruotsia vastaan pelatun pronssiottelun päätteeksi Suomen ottelun parhaaksi pelaajaksi.

Yhteensä Välilä on pelannut 22 nuorten ja 26 poikien maaottelua.

## Muuta
Välilä valmistui merkonomiksi WinNovasta keväällä 2025.

## Tilastot

## Lähteet

*
*
*

### Viitteet
Bahaman senaatti

**Bahaman senaatti** () on Bahaman kaksikamarisen parlamentin ylähuone. Senaatissa on 16 jäsentä, jotka nimittää kenraalikuvernööri yhteistyössä pääministerin ja oppositiojohtajan kanssa. Bahamassa on vaalitavan vuoksi kaksipuoluejärjestelmä, jossa hallitsevat puolueet ovat Edistyksellinen liberaalipuolue (Progressive Liberal Party, PLP) ja Vapaa kansallinen liike (Free National Movement, FNM). Ne sijoittuvat molemmat poliittisesti varsin keskelle. FNM:n kannattajat ovat pääasiassa eurooppalaistaustaisia ja PLP:n kannattajat afrikkalaistaustaisia.
## Vaalitapa
Senaatin jäsenet nimittää viisivuotisille kausille kenraalikuvernööri konsultoituaan pääministeriä ja oppositiojohtajaa. Senaattorien on oltava vähintään 30-vuotiaita.
## Lähteet
Mandimban piiri

**Mandimban piiri** () on Mosambikin Niassan maakunnan länsiosassa sijaitseva aluehallinnon toisen tason piiri. Mandimban piirin naapureina ovat pohjoisessa Ngaúman ja Majunen, idässä Mauan ja Metarican, kaakossa Cuamban ja etelässä Mecanhelasin piirit. Lännessä on Malawin valtakunnan raja. 

Piirin väestöennuste oli 271&nbsp;771 as. (2023) ja pinta-ala on 4&nbsp;385 neliökilometriä. Piirin hallintokeskus on Mandimban kaupunki. Se on rajakaupunki, josta matkaa Malawin valtakunnanrajalle on noin neljä kilometriä. Aluekeskus Lichinga sijaitsee piirikeskuksesta linnuntietä noin 126 kilometriä ja maanteitse 150 kilometriä pohjoisluoteeseen.

Lukutaidottomuus oli piirissä vuosien 2019–2023 tilaston mukaan erittäin korkea: 63,3 prosenttia (maakunnan keskiarvo 50,7&nbsp;%).

Väestön pääelinkeinoja ovat maatalous ja kalastus. Tärkeimpiä tuotteita ovat maissi, pavut, tupakka, puuvilla ja kala.

Governo do Distrito de Mandimba.jpg|Piirihallinnon rakennus.
Sikili Chiwanda 2013-1.jpg|Yao Sikili tanssia islamilaisen syalajuhlan aikaan Mandimban piirikunnan kylässä (2013).

## Lähteet
* 

* 

### Viitteet

## Aiheesta muualla
Henry Gleditsch

**Henry Gleditsch** (9. marraskuuta 1902 Kristiania – 7. lokakuuta 1942 Trondheim) oli norjalainen näyttelijä ja teatteriohjaaja. Hän johti Søilen Teateria 1934–1935 ja Trøndelagin teatteria 1937–1942. Natsimiehityksen aikana Gleditsch järjesti mielenosoituksia miehittäjiä vastaan, ja hänet teloitettiin 7. lokakuuta 1942.
## Rooleja
* ''Laila'' (1929) – Mellet
## Lähteet

## Aiheesta muualla
Uuraisten kunnanvaltuusto

**Uuraisten kunnanvaltuusto** on Keski-Suomen maakunnassa sijaitsevan Uuraisten kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 21 paikkaa. Valtuustokaudella 2025–2029 paikoista yksitoista on keskustan hallussa, sosiaalidemokraateilla sekä perussuomalaisilla neljä, kristillisdemokraateilla sekä kokoomuksella kummallakin yksi.

Kunnanvaltuuston puheenjohtajana toimii Matleena Kivelä (sd.). Ensimmäinen varapuheenjohtaja on Marko Nieminen (kesk.) ja toinen Tanja Tiainen (ps.).

## Koostumus vaaleittain
Aina 2000-luvun loppuun kannatetuin puolue Uuraisilla kuntavaaleissa oli ollut keskusta ja toiseksi kannatetuin sosiaalidemokraatit. Vuoden 2012 kunnallisvaaleissa perussuomalaiset saivat 32,5 prosenttia kunnan äänistä ja täten nousi valtuuston suurimmaksi puolueeksi. Seuraavissa vaaleissa 2017 keskustan kannatus nousi entiselle tasolle, jonka myötä se palasi suurimmaksi puolueeksi. Vuoden 2017 vaaleista lähtien perussuomalaiset ovat olleet toiseksi kannatetuin puolue Uuraisilla, tosin vuoden 2025 kuntavaaleissa vain täpärästi: sosiaalidemokraattien kannatus oli 18,1 prosenttia ja perussuomalaisten 18,4 prosenttia.

## Valtuutetut
### Kausi 2025–2029

Uuraisten kunnanvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
***Puolueiden kannatus vaalivuosittaisella kuntajaolla kuntavaaleissa, 1976-2025: Valittujen lukumäärä, Osuus äänistä
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Ambonin malaiji

**Ambonin malaiji** (omakielinen nimi: *Bahasa Malayu Ambon*) on Molukeihin kuuluvalla Ambonin saarella puhuttava malaijiin perustuva kreolikieli. Sillä on arviolta 200 000 äidinkielistä puhujaa. Käytännössä kaikki puhujat ovat kaksikielisiä ja osaavat myös indonesiaa. Puhujien keskuudessa indonesian katsotaan olevan parempi ja korkea-arvoisempi kieli.

Malaijin kieltä on puhuttu Ambonin saarella ainakin tuhat vuotta, mutta tarkkaa tietoa siitä, milloin kieli saapui saarelle ei ole, koska kirjallisia lähteitä ei tunneta. Joka tapauksessa malaijia käytettiin kaupan kielenä Ambonilla ja sen lähiympäristössä eurooppalaisten saavuttua saarelle 1500-luvun alussa. Ambonin malaijin on ehdotettu olevan Papuan malaijin superstraatti.

Kuten malaijissakin myös Ambonin malajissa on rekisterejä sen mukaan, kuinka muodollinen puhetilanne on. Ambonin malaijin katsotaan olevan elinvoimainen ja se jaetaan kolmeen päämurteeseen.

Kieltä kirjoitetaan latinalaisin aakkosin. Uusi testamentti käännettiin Ambonin malaijiksi ensimmäisen kerran vuonna 1877. 

Ambonin malaijin perussanajärjestys on SVO.

## Fonologia

### Vokaalit

Lähde:

### Konsonantit

Lähde:

## Lähteet

* 

### Viitteet
4863 Yasutani

**4863 Yasutani (1987 VH1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Asteroidi on nimetty tähtitieteen valokuvaajan Keiki Yasutanin (1958-) kunniaksi.

## Lähteet
Myksooma

**Myksooma** on yleisin hyvänlaatuinen sydämen kasvain. Sen osuus hyvänlaatuisista sydänkasvaimista on 50–80 %.

Myksooman tavallisin esiintymispaikka on sydämen vasen eteinen. Oireina voi esiintyä verenkiertohäiriöitä sekä monenlaisia yleisoireita, kuten kuumetta, lihaskipua, lihasheikkoutta, nivelvaivoja ja väsymystä. Jos kasvaimen pinnalle muodostuu verihyytymä, sen irtautuminen voi johtaa aivoverenkiertohäiriöön tai tukokseen alaraajassa. Myksoomaa esiintyy kaiken ikäisillä. Se on yleisempi naisilla kuin miehillä. Myksooma kasvaa vähitellen ja on potentiaalisesti henkeä uhkaava, joten se poistetaan leikkauksella.

Joissain tapauksissa myksoomien muodostuminen liittyy Carneyn kompleksiin.

## Lähteet
Lounais-Papua

**Lounais-Papua** on Indonesian provinssi Länsi-Uusi-Guinean alueella. Sen pääkaupunki on  Sorong, väkiluku 613 180 (2023) ja pinta-ala 39 167 neliökilometriä.

Sorongin kaupungin lisäksi provinssiin kuuluvat Sorongin, Etelä-Sorongin, Maybratin, Tambrauwin ja Raja Ampatin hallintoalueet (*kabupaten*) . Provinssilla on valtavasti luonnonvaroja. Sorongin auleella on lupaavia öljy- ja kaasuvaroja. Tambrauwin ja eteläisen Maybratin alueilla on arvokkaita mineraaleja. Näitä ovat kulta, nikkeli, rautahiekka ja kupari. Etelä-Sorongilla on myös hiili- ja rautahiekkaesiintymiä. Kaivostoiminnan lisäksi matkailu on merkittävä tulonlähde. Esimerkiksi Raja Ampat on kuuluisa sukelluskohde.

Provinssi muodostettiin vuonna 2023 erottamalla sen Länsi-Papuan provinssista.

## Lähteet
Etelä-Papua

**Etelä-Papua** on Indonesian provinssi Länsi-Uusi-Guinean alueella. Sen pääkaupunki on Salor, väkiluku 533&nbsp;910 (2023) ja pinta-ala 131&nbsp;493 neliökilometriä.

Provinssi sijaitsee Maoke-vuorten eteläpuolella, ja sen alueella virtaavat Digul-, Pulau-, Brazza-, Baliem-, Lorentz-, Momats-, Cemara- ja Mapi-joet. Maasto on alavaa ja suoperäistä.

Provinssiin kuuluvat Merauken, Boven Digoelin, Mappin ja Asmatin hallintoalueet (*kabupaten*). Pääkaupunki sijaitsee Merauken hallintoalueella.

Provinssi muodostettiin vuonna 2022 erottamalla se Papuan provinssista.

## Lähteet
James Younghusband

**James Joseph Placer Younghusband** (s. 4. syyskuuta 1986 Ashford, Englanti, Yhdistynyt kuningaskunta) on englantilais-filippiiniläinen jalkapalloilija, joka oli pelipaikaltaan hyökkääjä.

Younghusband edusti englantilaisseura Chelsean junioreita mutta ei noussut edustusjoukkueeseen. Hän pelasi Englannin alemmilla sarjatasoilla AFC Wimbledonissa, Staines Townissa, Wokingissa ja Farnborough'ssa. Vuonna 2020 päättyneen pelaajauransa loppupuolella hän pelasi lähes vuosikymmenen ajan Filippiineillä.

Younghusband pelasi Filippiinien A-maajoukkueessa 98 maaottelua ja teki niissä 12 maalia vuosina 2006–2019. Filippiinit selviytyi ensi kertaa Aasian-mestaruuskilpailujen lopputurnaukseen vuonna 2019, ja Younghusband päätti maajoukkueuransa tuossa turnauksessa, jossa hän tuli vaihdosta kentälle Filippiinien viimeisessä alkulohko-ottelussa Kirgisiaa vastaan.

Myös James Younghusbandin veli Phil Younghusband pelasi pitkään Filippiinien A-maajoukkueessa.

## Lähteet
Matteo II Visconti

**Matteo II Visconti** (noin 1319 – syyskuu 1355) oli Lodin, Piacenzan, Parman ja Monzan hallitsija 1354–1355. Hän oli Stefano Viscontin ja Valentina Dorian vanhin poika. 

Setänsä Luchino Viscontin epäluulon vuoksi Matteo joutui lähtemään Milanosta yhdessä veljiensä Bernabòn ja Galeazzon kanssa. Veljekset palasivat Milanoon Luchino Viscontin kuoltua vuonna 1349. Toisen setänsä Giovanni Viscontin kuoltua vuonna 1354 veljekset Bernabò, Galeazzo ja Matteo Visconti nousivat hallitsemaan Milanoa. Kullekin heistä annettiin tietyt alueet. Matteolle osoitettiin hallittaviksi Lodi, Piacenza, Parma, Borgo San Donnino ja Monza. Tammikuussa 1355, kun keisari Kaarle IV kruunattiin Italian kuninkaaksi Milanossa, veljekset nimitettiin keisarillisiksi vikaareiksi eli sijaishallitsijoiksi. Bologna nousi kapinaan Giovanni Visconti da Oleggion johdolla huhtikuussa 1355, eikä Matteo puuttunut asiaan vaan jätti veljensä Bernabòn taistelemaan yksin kapinallisia vastaan. Matteo kuoli yllättäen saman vuoden syyskuussa, mahdollisesti veljiensä myrkyttämänä.

## Lähteet
Stephan Schröck

**Stephan Markus Cabizares Schröck** (s. 21. elokuuta 1986 Schweinfurt, Länsi-Saksa) on saksalais-filippiiniläinen jalkapalloilija, joka oli pelipaikaltaan keskikenttäpelaaja.

Schröck aloitti jalkapallon pelaamisen Saksassa DJK Schweinfurtin ja vuodesta 2001 SpVgg Greuther Fürthin junioreissa. Hän pelasi Greuther Fürthin edustusjoukkueessa 2. Bundesliigassa 183 ottelua vuosina 2004–2012 ja teki niissä seitsemän maalia. Pääsarja Bundesliigaan hän nousi vuonna 2012. Hän pelasi kaudella 2012–2013 TSG 1899 Hoffenheimin joukkueessa kymmenen bundesliigaottelua ja seuraavalla kaudella Eintracht Frankfurtin joukkueessa kaksitoista. Jälkimmäisessä hän pelasi kolme Eurooppa-liigan ottelua ja teki maalin alkulohko-ottelussa APOEL Nikosiaa vastaan. Vuonna 2014 Schröck palasi Greuther Fürthiin ja pelasi 2. Bundesliigassa vielä 42 ottelua. Vuonna 2017 hän siirtyi pelaamaan Filippiineille, jossa hän oli ollut lainalla jo edellisenä vuonna. 

Schröck pelasi Saksan alle 18-, alle 19- ja alle 20-vuotiaiden maajoukkueissa ennen siirtymistään edustamaan Filippiinejä. Hän pelasi kolme ottelua alle 19-vuotiaiden EM-kilpailuissa 2005 Saksan yltäessä välieriin. Hän on pelannut Filippiinien A-maajoukkueessa 61 maaottelua vuosina 2011–2023 ja tehnyt niissä kuusi maalia. Filippiinit selviytyi ensi kertaa Aasian-mestaruuskilpailujen lopputurnaukseen vuonna 2019, ja Schröck pelasi tuossa turnauksessa täydet minuutit sekä teki joukkueensa ainoan turnausmaalin viimeisessä alkulohko-ottelussa Kirgisiaa vastaan. Hänen muut maaottelumaalinsa ovat syntyneet heinäkuussa 2011 MM-karsintaottelussa Kuwaitia, maaliskuussa 2013 Kambodžaa, lokakuussa 2013 Pakistania, syyskuussa 2015 MM-karsintaottelussa Uzbekistania ja syyskuussa 2019 MM-karsintaottelussa Guamia vastaan.

## Lähteet
Ylänkö-Papua

**Ylänkö-Papua** (*Papua Pegunungan*) on Indonesian provinssi Länsi-Uusi-Guinean alueella. Provinssi muodostettiin vuonna 2022 erottamalla se Papuan provinssista.

Provinssin pääkaupunki on Wamena, pinta-ala 51&nbsp;213 neliökilometriä ja vuonna 2024 arvioitu väkiluku 1&nbsp;467&nbsp;050.

Ylänkö-Papua on Indonesian ainoa kokonaan sisämaassa sijaitseva provinssi. Se kattaa suurimman osan Jayawijayan vuoristosta. 

## Lähteet
Prizrenin liiga

**Prizrenin liiga** tai **Albanialainen liiga** oli vuosina 1878–1881 toiminut kansallismielinen järjestö, joka pyrki puolustamaan albaanien oikeuksia. Sen perustivat 47 islaminuskoista maanomistajaa Abdyl Frashërin johdolla Prizrenissa 1. heinäkuuta vuonna 1878 tarkoituksenaan vaikuttaa Berliinin kongressissa tehtäviin päätöksiin. Uhkana oli, että albaanien asuttamat alueet Osmanien valtakunnassa (Kosovo, Shkodër, Monastir ja Janina) jaettaisiin Montenegron, Serbian ja Kreikan kesken. Se kuitenkin epäonnistui Berliinin kongressille osoittamissaan vetoomuksissa ja yritti myöhemmin aseellisesti estää Montenegroa annektoimasta Albanian pohjoisia alueita. Prizrenin liigan toiminta päättyi huhtikuussa 1881, kun Osmanien valtakunnan armeija murskasi sen.

## Lähteet
Semen Padang FC

**Semen Padang FC** on indonesialainen jalkapalloseura Padangin kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.

Semen Padang perustettiin 30. marraskuuta 1980. Se on voittanut kerran Indonesian liigamestaruuden ja Indonesian cupin. Seuran kotikenttä on Haji Agus Salim -stadion, ja seurahistorian paras maalintekijä on 19 osumallaan Vendry Mofu.

## Lähteet

## Aiheesta muualla
PSM Makassar

**Persatuan Sepakbola Makassar** (’Makassarin jalkapalloliitto’), josta käytetään yleensä vain nimeä **PSM Makassar**, on indonesialainen jalkapalloseura Makassarin kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.

PSM Makassar perustettiin 2. marraskuuta 1915. Se on voittanut seitsemästi Indonesian liigamestaruuden ja kerran Indonesian cupin. Seuran kotikenttä on Gelora B. J. Habibi -stadion, ja seurahistorian paras maalintekijä on 47 osumallaan jaetulla Ferdinand Sinaga ja Wiljan Pluim.

## Lähteet

## Aiheesta muualla
Persis Solo

**Persatuan Sepakbola Indonesia Surakarta**, josta käytetään yleensä vain nimeä **Persis Solo** (tyyliteltynä **PERSIS Solo**), on indonesialainen jalkapalloseura Surakartan kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.

Persis Solo perustettiin 8. marraskuuta 1923, ja se on voittanut seitemästi Indonesian liigamestaruuden. Seuran kotikenttä on Manahan-stadion. Seurahistorian paras maalintekijä on 19 osumallaan Moussa Sidibé.

## Lähteet
Fly on the Wall

**Fly on the Wall** voi tarkoittaa ainakin seuraavia:

## Kirjallisuus
* *[[The Fly on the Wall]]*, Tony Hillermanin kirja vuodelta 1971

## Musiikki

** Albumit **

* *[[Fly on the Wall (AC/DC:n albumi)|Fly on the Wall]]*, AC/DC:n albumi vuodelta 1985
* *[[Fly on the Wall (Bobby V:n albumi)|Fly on the Wall]]*, Bobby V:n albumi vuodelta 2011
* *[[Fly on the Wall: B Sides & Rarities]]*, Paul Wellerin kokoelma-albumi vuodelta 2003

* Fly on the Wall, bonuslevy The Beatlesin albumilla *[[Let It Be... Naked]]* (2003)

** Kappaleet **

* ”Fly on the Wall”, AC/DC:n kappale albumilta *[[Fly on the Wall (AC/DC:n albumi)|Fly on the Wall]]* (1985)
* ”Fly on the Wall”,  Miley Cyrusin kappale vuodelta 2008
* ”Fly on the Wall”, Exilen kappale albumilta *[[Shelter from the Night]]* (1987)
* ”Fly on the Wall”, Jay Rockin kappale albumilta *[[90059]]* (2015)
* ”Fly on the Wall”, t.A.T.u.:n kappale albumeilta *[[Vesyolye Ulybki]]* (2008) ja *[[Waste Management]]* (2008) 
* ”Fly on the Wall”, Thousand Foot Krutchin kappale albumilta *[[The End Is Where We Begin]]* (2012)
* ”Fly on the Wall”, XTC:n kappale albumilta *[[English Settlement]]* (1982)

* ”(Fly) On (The Wall)”, The Jesus Lizardin kappale vuodelta 1993

## Televisio

* Fly on the Wall, *[[Kovat koppalakissa]]* -televisiosarjan jakso vuodelta 1996
Rashan Gary

**Rashan Abdoul Gary** (s. 3. joulukuuta 1997 Plainfield, New Jersey, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies. Gary edustaa NFL-joukkue Green Bay Packersia. Ennen NFL-uraansa hän edusti Michiganin yliopiston joukkuetta. Packers varasi hänet ensimmäisellä kierroksella 12. varausvuorolla . Toukokuussa 2025 Gary teki Packersin kanssa nelivuotisen ja yhteensä 15,9 miljoonan dollarin arvoisen tulokassopimuksen. Toukokuussa 2022 Packers käytti viidennen vuoden option Garyn sopimuksesta. Lokakuussa 2024 Gary teki Packersin kanssa nelivuotisen ja yhteensä 107,5 miljoonan dollarin arvoisen jatkosopimuksen. Kaudella 2024 hänet valittiin Pro Bowl -tähdistöotteluun. Gary on pelannut 90 NFL:n runkosarjan ottelua. Näissä otteluissa hänellä on yhteensä 226 taklausta, 39 pelinrakentajan säkitystä, 91 iskua pelinrakentajaan, kuusi aiheutettua rähmäystä, seitsemän rähmäyksen palautusta ja viisi puolustettua heittoa. Gary on pelannut kahdeksan  ottelua. Näissä otteluissa hänellä on yhteensä 19 taklausta, 4,5 pelinrakentajan säkitystä ja yhdeksän iskua pelinrakentajaan. Uran tilastot päivitetty kauden 2024 jälkeen.

## Lähteet
Habib Diarra

**Mouhamadou Habib Diarra** (s. 3. tammikuuta 2004 Guédiawaye, Senegal) on senegalilainen jalkapalloilija, pelipaikaltaan keskikentän keskustan pelaaja. Hän edustaa Englannin Valioliigassa pelavaa Sunderlandia ja kuuluu myös Senegalin jalkapallomaajoukkueeseen.

Diarra pelasi RC Strasbourgin juniorijoukkueissa. Ensimmäisen ottelunsa seuran edustusjoukkueessa hän pelasi tultuaan viime hetkillä vaihdosta kentälle Ligue 1:n ottelussa Saint-Étienneä vastaan lokakuussa 2021. Hän pelasi kauden aikana kaikkiaan neljä Ranskan pääsarjaottelua, joista  yhden avauskokoonpanossa. Kaudella 2022–2023 hän pelasi 29 Ligue 1:n ottelua, joista avauskokoonpanossa 18 ottelua. Hän teki kolme maalia ja antoi kolme maalisyöttöä. Hän pelasi kausilla 2021–2023 lisäksi seitsemän ottelua Strasbourgin kakkosjoukkueessa Ranskan viidennellä sarjatasolla. Kaudella 2023–2024 hän pelasi Ligue 1:ssä 31 ottelua, joista avauskokoonpanossa 28. Hän teki kolme maalia ja syötti yhden. Kaudella 2024–2025 hän oli avauskokoonpanossa 27 Ranskan pääsarjaottelussa ja tuli kolme kertaa vaihdosta kentälle. Hän teki neljä maalia ja antoi viisi maalisyöttöä.

Diarra siirtyi Englannin Valioliigan Sunderlandiin 31,5 miljoonan euron siirtosummalla kesällä 2025.

Diarra pelasi Ranskan juniorimaajoukkueissa. Aikuisten tasolla hän on edustanut synnyinmaansa Senegalin maajoukkuetta. Ensimmäisen maaottelunsa hän pelasi Gabonia vastaan maaliskuussa 2024. Ensimmäisen maaottelumaalinsa hän teki Afrikan-mestaruuskilpailujen karsintaottelussa Burkina Fasoa vastaan saman vuoden marraskuussa. Muutamaa päivää myöhemmin hän teki kaksi maalia samojen karsintojen ottelussa Burundia vastaan. Kaikkiaan hän on 4. syyskuuta 2025 mennessä pelannut 11 maaottelua, joista avauskokoonpanossa kahdeksan, ja tehnyt neljä maalia.

## Lähteet
Keski-Papua

**Keski-Papua** on Indonesian provinssi Länsi-Uusi-Guinean alueella. Provinssi muodostettiin vuonna 2022 erottamalla se Papuan provinssista.

Provinssin pääkaupunki on Nabire, pinta-ala 61&nbsp;073 neliökilometriä ja vuonna 2025 arvioitu väkiluku 1&nbsp;492&nbsp;280.

Provinssi ulottuu pohjoisrannikolta Cenderawasihin lahtea pitkin sisämaan ylängöille ja kattaa suurimman osan Sudirmanvuorista, Maoke-vuoristoon kuuluvasta länsiosasta. Näiden vuorten joukossa kohoaa Jaya Peak (4 884 metriä), joka on Lounais-Tyynenmeren korkein vuori ja maailman korkein saarella sijaitseva vuorenhuippu. 

## Lähteet
Abdul Kadir

**Abdul Kadir** (27. joulukuuta 1948 Denpasar – 4. huhtikuuta 2003) oli indonesialainen jalkapalloilija. Hän oli pelipaikaltaan vasen laitahyökkääjä. Hän on eniten A-maaotteluita pelannut ja eniten A-maaottelumaaleja tehnyt indonesialaisjalkapalloilija.

Kadir pelasi seurauransa pääasiassa kotimaassaan Indonesiassa. Hän voitti Indonesian-mestaruuden PSMS Medanin joukkueessa vuonna 1971 ja Persebaya Surabayan joukkueessa vuonna 1978. 

Kadir pelasi Indonesian A-maajoukkueessa 111 maaottelua vuosina 1967–1979 ja teki niissä 70 maalia.

## Lähteet
6313 Tsurutani

**6313 Tsurutani (1990 RC8)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
Sarajevon ortodoksinen katedraali

**Sarajevon ortodoksinen katedraali** () on Serbian ortodoksisen kirkon rakennus Bosnia ja Hertsegovinan pääkaupunki Sarajevossa. Kirkko rakennettiin Osmanien valtakunnan kaudella ja se on vihitty vuonna 1872.

## Historia

Sarajevon ortodoksinen katedraali rakennettiin 1800-luvulla Sarajevon ja muun Bosnian kuuluessa Osmanien valtakuntaan. Kaupunkikuvaa hallitsivat tuolloin muslimien rakennelmat. Kaupungin ortodokseja palveli niin sanottu vanha ortodoksinen kirkko 1500-luvulta muutama sata metriä nykyisestä katedraalista itään. Sarajevon serbit olivat vaurastuneet ajan kanssa esimerkiksi kauppiaina ja monet alkoivat tukea serbien kouluja ja kirkkoja. Syntyi hanke rakentaa uusi katdraali ja sen rakennustyöt alkoivat vuonna 1863. Rakennushankkeella oli hintaa 36&nbsp;000 dukaattia, josta suurin osa saatiin lahjoituksina kaupungin serbikauppailta. Lahjoituksiin yhtyi myös osmanisulttaani Abdülaziz, joka antoi hankkeelle 500 dukaattia yhdenveroisuuden korostamiseksi. Toiset 500 dukaattia saatiin Serbian ruhtinas Mihailo Obrenovićilta. Venäjän keisari Aleksanteri III lähetti puolestaan venäläisiä käsityöläisiä, jotka olivat erikoistuneet ikonostaasien valmistukseen.

Rakennushanke suututti Sarajevon konservatiivisia muslimeja, jotka eivät halunneet kristillisen kirkon kohoavan kaupungin ylle. Katedraali oli tarkoitus vihkiä käyttöön vuonna 1871, mutta toukokuussa paikallisen imaami Hadži Lojon johtama 40:n miehen joukko yritti estää tapahtuman. Bosnian osmanikuvernööri määräsi heidät pidätettäväksi. Lopulta kuusi pidätettiin, mutta loput pakenivat. Sarajevon serbit valittivat tapauksesta Venäjän konsulille, ja venäläiset diplomaatit valittivat edellen osmanisulttaanille. Vihkimistä jouduttiin lykkäämään vuodella. Lopulta tilaisuus järjestettiin vuonna 1872. Paikalla oli joukko paitsi joukko korka-arvoisia osmanivirkamiehiä, mutta myös suuri joukko sotilaita ja tykki voimannäyttönä välikohtausten estämiseksi.

Katedraali on nykyisin yksi Bosnia ja Hertsegovinan suojelluista  kansallismonumenteista.

## Lähteet
Talonpoikaismarssi Helsinkiin 1930

**Talonpoikaismarssi Helsinkiin 1930** () on suomalainen vuonna 1930 valmistunut väliteksteillä varustettu mykkä ajankohtaisdokumetti, jonka ohjasi Kalle Kaarna ja jonka tuottajina olivat Filmi O.Y. Kotka ja O.Y. Taide-Filmi A.B. Dokumentti kuvaa Lapuan liikkeen kannattajien 7. heinäkuuta 1930 Helsingissä järjestämää talonpoikaismarssia, johon osallistui 12&nbsp;000 eri puolilta Suomea saapunutta liikkeen kannattajaa. 18 minuutin pituisessa dokumentissa esitellään Lapuan liikkeen syntysijoja muistomerkkeineen (Santavuori, Nuijamiesten muistomerkki, Lapuan taistelun muistomerkki ja sankaripatsas, Vihtori Kosolan talo Lapualla, Lapuan kunnantalo ja työväentalo, Vaasan lääninhallitus, kaupungintalo ja sankaripatsas sekä Työn Äänen kirjapainotalo Vaasassa) ja liikkeen keskeisiä johtohenkilöitä (Vihtori Herttua, Vihtori Kosola, Iivari Koivisto, Matti Malkamäki), matkaa Helsinkiin, Senaatintorilla pidettyä marssin pääjuhlaa, jossa puhui Vihtori Kosola ja lopuksi näytetään vielä Uusi Suomi -lehden painokoneita ja lehden mainosviesti *Talonpoikaismarssin aloittamaa isänmaallista herätystyötä jatkaa Uusi Suomi*.

Dokumenttielokuva on säilynyt ja nähtävissä Elonetissä.

## Lähteet
Sarajevon köysirata

**Sarajevon köysirata** () on Bosnia ja Hertsegovinan pääkaupunki Sarajevosta sen viereiselle Trebevićvuorelle kulkeva köysirata. Alkuperäinen avattiin vuonna 1956, mutta se tuhoutui Bosnian sodan aikana. Uusi samaa reittiä kulkeva jälleenrakennettu rata avattiin vuonna 2018.

## Köysirata

Sarajevon köysirata alkaa Sarajevon Baščaršijasta vanhassakaupungissa Šahinagića-kadulta kaupungintaloa vastapäätä ja se kulkee kaupungin vieressä olevalle Trebevićvuorelle. Bosnia ja Hertsegovina koostuu kahdesta "entiteetistä". Sarajevo kuuluu Bosnia-Hertsegovinan federaatioon, mutta Trebević Serbitasavaltaan. Köysirata ylittää kahden entiteetin rajan. Rata alkaa 583 metrin korkeudelta merenpinnasta ja päättyy 1160 metrin korkeudelle. Nousua 2070 metrin matkan aikana on 500 metriä. Järjestelmässä on 33 gondolihissiä, jotka kulkevat 5&nbsp;m/s. Matkaan kuluu noin 7 minuuttia. Radan kapasiteetti  on noin 1&nbsp;200 matkustajaa tunnissa.

## Historia

Trebevićvuori Sarajevon vieressä oli suosittu ulkoilukohde, mutta vuorelle pääsi vain kiipeämällä sen jyrkkiä rinteitä tai käyttämällä pitkää kiertotietä. Matkan helpottamiseksi vuorelle päätettiin rakentaa köysirata, jonka suunnitteli tšekkoslovakialainen František Šup. Köysiradan valmistelutyöt alkivat vuonna 1956 ja rakennustyöt alkoivat vuonna 1958. Köysirata avattiin 3. toukokuuta 1959. Avajaisiin osallistui tuhansia paikallisia ja ensimmäinen gondolihissi vei mukanaan vuoren huipulle kaupungin kommunistisen puolueen päällystöä. Alkuperäisessä järjestelmässä oli kaksi köysirataa, 50 neljän hengen gondolihissiä ja matkaan kului 12 minuuttia. Tunnissa rata saattoi kuljettaa 800 matkustajaa.

Köysirata tuhoutui kokonaan Bosnian sodan Sarajevon piirityksen aikana. Sodan aikana serbijoukot olivat vallanneet Trebevićvuoren ja sillä oli tarkka-ampujien ja kranaatinheittimien asemien ohella miinakenttiä, joita jouduttiin raivaamaan vuosien ajan. Sodan jälkeen köysirata päätettiin kuitenkin rakentaa uudelleen. Hintaa hankkeella oli 8 miljoonaa dollaria, josta puolet lahjoitti bosnialaisen naisen kanssa naimisiin mennyt yhdysvaltalainen lääkäri. Uusi rata kulkee pitkin entisen radan reittiä. Se avattiin 6. huhtikuuta 2018.

## Lähteet
Peder Nilsson Jägerhorn

**Peder Nilsson Jägerhorn, af Spurila** (1410–1494) "Peder, i Hevonpään kartanosta, Paimiosta" oli Ruotsin kuninkaan ritariksi 1400-luvulla aateloitu asemies. Peder Nilsson hevonpää, Jägerhorn af Spurila on suvun ensimmäinen varmana pidetty aatelissuvun perustaja isä, jota voidaan pitää Hevonpään kartanon omistajana. Suku on merkitty Ruotsin ja Suomen aateliskalenteriin.

Suvun perustajana pidetään alkujaan 1160-luvulla vaikuttanutta Rötger Ingesson Jägerhorn, af Spurila, tästä on kuitenkin kirjallisuudessa eriäviä kirjoituksia ja ristiriitaisuuksia, henkilön taustahistoria on jäänyt historian kirjoituksissa osin selvittämättä.

## Historia
Lähteet:

Jägerhorn, af Spurila on luultavasti suomalaista alkuperää, suku liitettiin Ruotsin ritarikuntaan 3.– 4.lokakuuta 1625 numerolla 114. ja rekisteröitiin Suomen ritarihuoneelle 12. tammikuuta 1820 numerolla 5. suku sai takaisin edustusoikeudet Ruotsin ritarihuoneessa 23. marraskuuta 1978. Suku on merkitty aateliskalenterissa yhä elossa olevaksi suvuksi vuonna 2025.

### Perhetausta
Peder Hevonpää (Hevonpään kartanosta), Paimion pitäjässä vaikuttanut kartanonherra. Naimisissa lakimies Klaus Henrikinpoika Horn tyttären, Kerstin (Britta) Klasdotterin kanssa (1450–1494), lapset: Kerstin Pedersdotter Hevonpää, Margareta Pedersdotter ja Krister Pedersson till Hevonpää.

## Henkilögalleria

* Peder Nilsson Jägerhornin Sinetti.

## Katso myös

* Jägerhorn af Spurila (suku)

## Lähteet
Kadonnutta huvilakulttuuria etsimässä

**Kadonnutta huvilakulttuuria etsimässä – Kesänviettoa eteläisen Saimaan rantamilla** on Tuula Airion kirjoittama kirja, joka on ilmestynyt vuonna 2025. Teoksessa Airio käy läpi Viipurin läänin Lappeen pitäjän kadonnutta huvila-asutusta. Teos kattaa nykyisin Lappeenrantaan kuuluvien Laihian (ent. Laihala) ja Hartikan kylien huvilakulttuurin. Teoksessa on kuvia ja karttoja. Julkaisu on saanut tukea Suomen tietokirjailijat ry:ltä, Etelä-Karjalan Maataloussäätiöltä ja Karjalaisen Kulttuurin Edistämissäätiöltä.

Teoksen kirjoittaja, taidehistorioitsija ja tietokirjailija Tuula Airio on syntynyt ja kasvanut Lappeen Pontuksella. Hän on aiemmin kirjoittanut kirjan *Lappeen hautausmaa Lepola : Ilmari Wirkkalan 1930-luvun hautausmaaideaali* (2010, ), joka perustuu hänen Helsingin yliopistoon tekemäänsä pro gradu -työhön.

Laihian ja Hartikan vanhalle huvila-alueelle on tehty asemakaavoitusta, jonka mukaan vanhat maisemat kyläteineen tulevat katoamaan, ja siksi niiden kuvaaminen muistoksi jälkipolville on tärkeää. Kylät kuuluvat suunnitelmissa Lappeenrannan tulevaan Laihian kaupunginosaan. Teos perustuu arkistotutkimuksiin, vanhoihin kartta- ja valokuvalöytöihin sekä osin haastatteluin koottuun muistitietoon.

Huvilakausi kesti 1890-luvulta 1940-luvulle. Aluksi tulijat olivat satunnaisia kesävieraita, mutta myöhemmin he rakensivat omia huviloita, joissa jotkut asuivat ympärivuotisesti. Kaakkois-Suomen huviloista on aiemminkin tehty tutkimusta, ja tämä teos täydentää sitä omalta osaltaan.

Huvila-asutusta ennakoi säätyläisten kesänvietto 1890-luvulla Laihian kylän keskellä Laihian talonpoikaistalossa, mitä Airio vertaa nykyajan Airbnb-vuokraukseen, joskin vuokralaiset tulivat koko kesäksi. Talonväki muutti pihapiirin muihin rakennuksiin. Muistoja näistä ajoista on tallentanut kirjoituksiinsa tilan myöhempi isäntä Ferdinand Laihia. Kirjan kansikuvan ottanut Helsingin yliopiston unkarin kielen lehtori Antti Jalava oli ensimmäisiä kesävieraita ja on kirjannut kesiä muistelmiinsa. Muutamia huviloita on edelleen jäljellä, osa ympärivuotisessa käytössä. Huvilakulttuuria taustoitetaan kolmen perheen kertomusten kautta, paitsi lomakuvauksin, myös tarkoin arkistotutkimuksin.

Airio kertoo teoksessa myös sahanomistaja Harry Wahlin arvoviulukokoelmasta. Siitä on jäljellä Stradivarius vuodelta 1702 OP-ryhmän taidesäätiön kokoelmassa, josta sitä lainataan nuorille huippuviulisteille.

Lassi Saressalo huomauttaa arviossaan, että Karjalankannaksen pitsihuviloista on aikojen kuluessa kirjoitettu paljon, ja tässä teoksessa on vuorossa Saimaan rannan huvilaelämä. Teoksen viitekehys rakentuu kansallisen herätyksen varaan. Kun yläluokka vietti aikaa Keski-Euroopan kylpylöissä, varakas keskiluokka halusi rauhoittua maaseudun rauhassa.

Saressalo toteaa, että Airio on säilyttänyt tutkijanotteensa, käyttänyt arkistoja tehokkaasti ja kirjoittaa sujuvasti. Teos on varustettu lähdeviittein, mikä huomaamattomana ei Saressalon mukaan häiritse lukukokemusta.

## Lähteet

## Aiheesta muualla
* Kadonnutta huvilakulttuuria etsimässä, kirjan Facebook-sivu
Luchino Visconti (täsmennyssivu)

**Luchino Visconti** tarkoittaa seuraavia:

* Luchino Visconti (1906–1976), italialainen teatteri- ja elokuvaohjaaja
* Luchino Visconti (noin 1287–1349), italialainen aatelismies
* Luchino Visconti, Carlo Lizzanin ohjaama elokuva ohjaaja Luchino Viscontista
* David Luchino Visconti, vuosina 1976–1995 jaettu italialainen elokuvapalkinto
Lauri Pakarinen

**Lauri August Pakarinen** (27. tammikuuta 1886 Karttula – 28. kesäkuuta 1947 Huopalahti) oli suomalainen näyttelijä ja taiteilija.

Pakarinen lausui runoja ja esiintyi etenkin kotiseutunsa Karttulan työväenyhdistyksessä 1900-luvun alussa. Hän kävi 1907–1909 Suomen kansallisteatterin oppilaskoulussa ja tuli sitten näyttelijäksi Kansan Näyttämölle, jossa hän oli lähes kymmenen vuotta. Pakarinen siirtyi sen jälkeen Tampereen Teatteriin. Sittemmin hän esiintyi omilla kiertueillaan ympäri Suomea ja lisäksi oli mukana useilla muidenkin kiertueilla. Pakarinen oli lähinnä koomikko ja esiintyi lukuisissa huvinäytelmissä. Hänen tunnettuja operettiosiaan olivat Ponin *[[Mustalaisruhtinatar|Mustalaisruhtinattaressa]]* ja Popiel *Puolalaisessa veressä*. Draamaosista tunnetuin oli Oswaldin osa Ibsenin näytelmässä *[[Kummittelijoita|Kummittelijat]]*. Pakarinen vietti 25-vuotistaitelijajuhlaansa maaliskuussa 1936 Helsingissä Balderin salissa. Ohjelmaan kuului lausuntaa ja Arthur Schnitzlerin yksinäytöksinen näytelmä *Viimeiset naamiot*, jossa Pakarinen esitti kuolevan sanomalehtimies Rademacherin osan.

Pakarinen esiintyi Matti Luonnon roolissa Kalle Kaarnan vuonna 1936 ohjaamassa elokuvassa *[[Tee työ ja opi pelaamaan]]*.

Helsingin Sanomat kertoi 4. syyskuuta 1935, että Pakarinen olisi kuollut 50-vuotiaana sydänkohtaukseen. Uutinen paljastui seuraavana päivänä perättömäksi. Sen takana oli ollut Pakarisen veljenä puhelimessa esiintynyt mies.

Vuonna 1942 Pakarinen tuomittiin puolen vuoden vankeuteen vietyään Helsingin rautatieasemalle nukahtaneen miehen päästä turkishatun.

## Lähteet

## Aiheesta muualla
* Helsinkiläisiä näyttelijöitä ensimmäisillä Ida Aalberg-juhlilla Rauman näyttämöllä 4. joulukuuta 1915. Museovirasto, Historian kuvakokoelma (Finna)
Ngaúman piiri

**Ngaúman piiri**, **Gaúman piiri** tai **N’gauman piiri** () on Mosambikin Niassan maakunnan länsiosassa sijaitseva aluehallinnon toisen tason piiri. 

Ngaúman piirin naapureina ovat pohjoisessa Chimbunilan, idässä Majunen ja etelässä Mandimban piirit. Lännessä on Malawin valtio. 

Piirin väestöennuste oli 120&nbsp;973 as. (2023) ja pinta-ala on 2&nbsp;421 neliökilometriä. Piirin hallintokeskus on Massangulon taajama (vila de Massangulo). Aluekeskus Lichinga sijaitsee piirikeskuksesta linnuntietä noin 70 ja maanteitse 90 kilometriä pohjoisluoteeseen.

Lukutaidottomuus oli piirissä vuosien 2018–2022 tilaston mukaan harvinaisen korkea: 77,3 prosenttia (maakunnan keskiarvo 50,6&nbsp;%). 

Väestön pääelinkeino on maatalous, ja tärkein maataloustuote on maissi.


## Lähteet
* 

* 

### Viitteet
Tetraonini

**Tetraonini** on aitokanojen (Phasianidae) heimoon kuuluva tribus. Se sisältää metsäkanat ja kalkkunat, jotka aiemmin luokiteltiin omiksi heimoikseen (Tetraonidae ja Meleagridae). Molekyylitutkimusten mukaan metsäkanat ja kalkkunat ovat toistensa sisarryhmät, ja ne kuuluvat selvästi aitokanojen heimoon. Tetraonini voidaan määritellä myös suppeasti, jolloin se sisältää vain metsäkanat ilman kalkkunoita.

## Kehityshistoria
Tetraonini ilmestyi luultavasti Pohjois-Amerikassa keskisellä tai myöhäisellä mioseenilla. Vanhimmat varmat fossiililöydöt ovat plioseenilta, mutta varmistamattomia jäänteitä on jo mioseenin alusta. Kalkkunoiden kehityslinja jäi Pohjois-Amerikkaan, kun taas metsäkanojen kehitys jatkui Euraasiassa. Metsäkanat sopeutuivat elämään kylmässä ilmastossa ja kehittyivät useiksi eri lajeiksi samalla kun ilmasto viileni ja taiga levisi etelämmäksi. Osa metsäkanoista palasi myöhemmin Pohjois-Amerikkaan Beringian kautta. Nykyään kalkkunoita on kaksi lajia yhdessä suvussa, kun taas metsäkanoja on 19 lajia yhdeksässä suvussa.

## Suvut
* *[[Bonasa]]*
* Marunakanat (*Centrocercus*)
* Tuhkapyyt (*Dendragapus*)
* Havupyyt (*Falcipennis*)
* Riekot (*Lagopus*)
* Teeret (*Lyrurus*)
* Kalkkunat (*Meleagris*)
* Metsot (*Tetrao*)
* Pyyt (*Tetrastes*)
* Preeriakanat (*Tympanuchus*)

## Lähteet
2533 Fechtig

**2533 Fechtig (A905 VA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Majunen piiri

**Majunen piiri** () on Mosambikin Niassan maakunnan keskivaiheilla sijaitseva aluehallinnon toisen tason piiri. Piirin väestöennuste oli 50&nbsp;504 as. (2023) ja pinta-ala on 9&nbsp;095 neliökilometriä. Piirin hallintokeskus on Malangan kylä tai taajama. Aluekeskus Lichinga sijaitsee linnuntietä 98 kilometriä piirikeskuksesta länteen.

Majunen piirin naapureina ovat lännessä Ngaúman, Chimbunilan ja Muemben, pohjoisessa Mavagon, idässä Marrupan, etelässä Mauan ja lounaassa Mandimban piirit. 

Lukutaidottomuus oli piirissä vuosien 2018–2022 tilaston mukaan korkea: 57,7 prosenttia (maakunnan keskiarvo 50,3&nbsp;%). 

Väestön pääelinkeinoja ovat maatalous ja kalastus. Keskeisiä tuotteita ovat maissi, riisi, seesami ja kala.

## Lähteet
* 

* 

### Viitteet

## Aiheesta muualla
* In Majune district population demands improvements in living conditions (10.4.2025)  (mozanorte.blogspot.com)
* Joaquina Nhenje is the new Queen of Niassa, Bibi Achivanjila VI, of Malila-Majune (2023-05-23)  (africa-press.net)
Iswadi Idris

**Iswadi Idris** (18. maaliskuuta 1948 Kuta Raja – 11. heinäkuuta 2008) oli indonesialainen jalkapalloilija. Hän oli pelipaikaltaan hyökkäävä keskikenttäpelaaja. Hän on toiseksi eniten A-maaotteluita pelannut ja toiseksi eniten A-maaottelumaaleja tehnyt indonesialaisjalkapalloilija, edellään molemmissa tilastoissa hänen kanssaan samoina aikoina maajoukkueessa pelannut Abdul Kadir.

Idris pelasi seuraurallaan pääasiassa kotimaassaan Indonesiassa ja vuoden ajan Australiassa. 

Idris pelasi Indonesian A-maajoukkueessa 97 maaottelua vuosina 1968–1980 ja teki niissä 55 maalia. Hän teki toukokuussa 1971 Etelä-Vietnamia vastaan viisi maalia ja kolmessa muussakin maaottelussa kolme maalia.

## Lähteet
Fårevejle Kirkeby

**Fårevejle Kirkeby** on taajama Odsherredin kunnassa Tanskassa. Taajamassa oli 720 asukasta vuoden 2025 alussa.

## Väestökehitys

## Lähteet

## Aiheesta muualla
Kelstrup

**Kelstrup** voi tarkoittaa seuraavia:

* Kelstrup, taajama Haderslevin kunnassa Tanskassa
* Kelstrup, taajama Odsherredin kunnassa Tanskassa
Meculan piiri

**Meculan piiri** () on Mosambikin pohjoisosassa, Niassan maakunnan pohjoisosassa sijaitseva aluehallinnon toisen tason piiri.

Meculan piirin naapureina ovat etelässä Marrupan ja lännessä Mavagon piirit. Pohjoisessa vastaan tulee Tansanian valtionraja ja idässä Cabo Delgadon maakunnan Muedan ja Montepuezin piirit. 

Piiri on laaja ja harvaanasuttu. Sen väestöennuste oli 26&nbsp;372 as. (2023) ja pinta-ala on 18&nbsp;135 neliökilometriä. Piirin hallintokeskus on Meculan kylä tai taajama. Aluekeskus Lichinga sijaitsee piirikeskuksesta linnuntietä 293 kilometriä ja maanteitse 463 kilometriä länsilounaaseen.

Lukutaidottomuus oli piirissä vuosien 2019–2023 tilaston mukaan korkea: 53,1 prosenttia (maakunnan keskiarvo 50,6&nbsp;%).

Ruvumajoki virtaa piirin pohjoisrajalla ja sen tärkein sivuhaara Lugendajoki piirin itä- ja etelärajalla. 
Väestön pääelinkeino on maatalous. Tärkeimpiä viljelykasveja ovat maissi, pavut ja maniokki. 

Suuri osa Niassan suojelualueesta sijaitsee piirissä, millä on vaikutuksensa maankäyttöön ja elinkeinoihin alueella. Seudulla on raportoitu joistain brutaaleista islamististen terroristiryhmien hyökkäyksistä riistanvartijoiden, sotilaiden ja safarituristien kimppuun 2020-luvulla. Paikallisia asukkaita on siirretty turvaan hyökkäyksiltä.  



## Lähteet
* 

* 

### Viitteet

## Aiheesta muualla

* A Catchment Based Approach to the Conservation of Rivers and Management of the Niassa Reserve (M. Wishart, M. Couto, D. Juizo, 2004, pdf)  (biofund.org.mz)
Trond Fausa Aurvåg

**Trond Fausa Aurvåg** (s. 2. joulukuuta 1972 Fetsund) on norjalainen näyttelijä. Hän on näytellyt muun muassa Oslo Nye Teaterissa ja Christiania Teaterissa. Aurvåg sai vuonna 2006 parhaan miespääosan ja parhaan lyhytelokuvan Amanda-palkinnon.

Aurvåg on naimisissa näyttelijä Lena Kristin Ellingsenin kanssa.

## Filmografia
;Elokuvat
* *[[Kuka pelkää postimiestä?]]* (1997) – Espen
* *[[Oppenheimer (elokuva)|Oppenheimer]]* (2023) – George Kistiakowsky
;Televisiosarjat
* *[[Lilyhammer]]* (2012–2014) – Torgeir Lien
* *[[Täydellinen kesä]]* (2014–2024) – Per Ivar Nilsen

## Lähteet

## Aiheesta muualla

* Svensk Filmdatabas 
* Det Danske Filminstitut
Trond

**Trond** on muinaispohjoismaista (*Þróndr*) alkuperää oleva miehen etunimi. Se pohjautuu kasvamista tarkoittavaan verbiin. Myös Trondheimin nimen alkuosa on samaa alkuperää. Nimi on käytössä erityisesti Norjassa, missä se oli suosituimmillaan 1940-luvulta 1970-luvulle. Nykyisin sitä ei juuri anneta vastasyntyneille. Norjassa nimi oli käytössä 17&nbsp;035 henkilöllä vuonna 2022, ja sen nimipäivää vietetään 21. syyskuuta yhdessä Trinen kanssa.
## Tunnettuja Trond-nimisiä
Henkilöt ovat norjalaisia, ellei toisin mainita.

* Trond Fausa Aurvåg (s. 1972), näyttelijä
* Trond-Arne Bredesen (s. 1967), yhdistetyn hiihtäjä
* Trond Brænne (1953–2013), norjalainen näyttelijä ja lastenkirjailija
* Trond Einar Elden (s. 1970), yhdistetyn hiihtäjä
* Trond Giske (s. 1966), poliitikko
* Trond Hedström (1917–1982), suomalainen valokuvaaja
* Trond Henriksen (s. 1964), jalkapalloilija ja valmentaja
* Trond Iversen (s. 1976), maastohiihtäjä
* Trond Kverno (s. 1945), säveltäjä ja urkuri
* Trond Magnussen (s. 1973), jääkiekkoilija 
* Trond Nymark (s. 1976)
* Trond Espen Seim (s. 1971), näyttelijä
* Trond Sollied (s. 1959), jalkapalloilija ja valmentaja
* Trond Trosterud (s. 1962), kielentutkija
* Trond Øyen (1929–1999), viulisti

## Lähteet
Luettelo Indonesian kansallispuistoista

**Luettelo Indonesian kansallispuistoista** kertoo Indonesian yli 50 kansallispuistoksi määritellystä luonnonsuojelualueesta. Laajin niistä on Teluk Cenderawasih Länsi-Papualla. Teluk Cenderawasih on kuuluisa orankien suojelusta. Komodon kansallispuisto suojelee maailman suurinta liskoa, myrkyllistä komodonvaraania. Jotkut kansallispuistoista ovat UNESCOn biosfäärialueita. Näihin puistoihin kuuluvat Lore Lindun kansallispuisto ja Tanjung Putting. Kaikkiaan Indonesiassa on lähes 700 eri tavalla suojeltua aluetta.

## Lähteet
2940 Bacon

**2940 Bacon (3042 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Nimetty Francis Baconin (1561-1626) mukaan.

## Lähteet